PMIndiaData/PMIndiaSum huggingface dataset:
শ্রীলঙ্কার জাফনায় ইলাভালাই উত্তর-পশ্চিম আবাসন প্রকল্পের হস্তান্তর সমারোহে প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ১৪ মার্চ, ২০১৫ এই নির্মাণ একটি বৃহৎ এবং অনুপম স্থাপত্যকৃতি। ব্যক্তিগত মালিকানাধীন পুনর্নিমাণ প্রকল্প। মূলত, ২০০১-এ গুজরাটে ভূমিকম্পের পর এই ভাবনার জন্ম। আর তারপর যখন শ্রীলঙ্কায় সুনামি হল, এ দেশ থেকে একটি উচ্চ পর্যায়ের প্রতিনিধিদল গুজরাট গিয়েছিলেন। তাঁরা আমাদের পুনর্নিমাণগুলিকে সমীক্ষা করতে চেয়েছিলেন। সেজন্য তাঁরা যখন গুজরাটে এসেছিলেন, তাঁরা এ ধরণের ব্যক্তি মালিকানাধীন প্রকল্প দেখতে পেয়েছিলেন। তাঁরা খুব উত্তেজিত হয়েছিলেন এবং আজ আমি খুব খুশি যে এখানে সেই ব্যক্তি মালিকানাধীন পুনর্নিমাণ প্রকল্প বাস্তবায়িত হয়েছে। এই প্রকল্পের মাধ্যমে ২৭ হাজার বাড়ি নির্মাণের পরিকল্পনা রয়েছে, ২৭ হাজার পরিবারের মাথার ওপর ছাদ দেওয়ার পরিকল্পনা। তার মানে যে পরিবারগুলিতে ছোট ছোট বাচ্চারা রয়েছে এরকম ২৭ হাজার পরিবারে ৫০ হাজারেরও বেশি শিশু; তাদের ভাগ্য নির্মাণের একটি অনুপম প্রয়াস। এই বাড়িগুলি শুধু ইঁট আর পাথরের তৈরি দেওয়ালের সমষ্টি নয়। এই বাড়িগুলি শুধুই কোন রাজমিস্ত্রির তৈরি করা বাড়ি নয়। এক প্রকার ভারত আর শ্রীলঙ্কাকে, শ্রীলঙ্কার দুঃখী পরিবারগুলিকে, জাফনার দুর্দশাগ্রস্তদের, তাদের দুঃখ-ব্যথায় শরিক হওয়ার, তাদেরকে সাহায্য করার, আর জীবনকে আনন্দ-উচ্ছ্বাসে ভরে দেওয়ার একটি নম্র প্রয়াস। আজ যে পরিবার, যে বাড়ির লোকার্পণ পুজো হচ্ছে, আমি ঐ মেয়েটিকে জিজ্ঞাসা করলাম, মা কেমন লাগছে ? সে নিজের বাডি দেখে খুব খুশি। আমি তাকে জিজ্ঞাসা করলাম যে তুমি বড় হয়ে কি হতে চাও ? সে যা জবাব দিল, তাতে কতটা বুদ্ধিমত্তা আর দায়িত্ববোধ রয়েছে ? ঐ ছোট্ট মেয়েটি আমাকে বলল, আমি শিক্ষিকা হতে চাই। ভারত তো হাজার হাজার বাড়ি নির্মাণ করেছে। আমাদের এতে আনন্দ হচ্ছে। কিন্তু ঐ বাচ্চা মেয়েটির জবাব থেকে আমার মনে হল সে যখন শিক্ষিকা হবে, এই বাড়িগুলিতে থাকা মেয়েরা শিক্ষিকা হবে তখন ওরা – আমরা তো শুধুই বাড়ি বানাতে পারি – কিন্তু ওরা আগামীদিনে লক্ষ লক্ষ মানুষের জীবন গঠন করতে পারবে। আমি এই সমস্ত পরিবারকে যারা আজকে বাড়ি পেল, আমার শুভেচ্ছা জানাই। আর আমি ঈশ্বরের কাছে প্রার্থনা করি যে এই বাড়িগুলিতে আপনারা স্বপ্নগুলিকে লালন করুন, আনন্দে জীবন কাটান, অনেক উন্নতি করুন, তাদের বাচ্চারা লেখাপড়া করে অনেক এগিয়ে যাক আর শ্রীলঙ্কার সেবায় এক মজবুত ভিত্তি তৈরি করুক। এটাই আমার তাদের প্রতি শুভেচ্ছা। দ্বিতীয় পর্যায়ে ৪৫ হাজার বাড়ি, তাকেও আমরা এগিয়ে নিয়ে যাব। ২৬ হাজার বাড়ি নির্মাণের কাজ সম্পন্ন হয়েছে। আর পরবর্তী কাজ আমরা খুব দ্রুত সম্পাদন করব। এটা আমি জাফনাবাসীদের আশ্বাস দিচ্ছি। ৪ হাজার বাড়ি ‘সেন্ট্রাল য়ুবা প্রভিনন্স’, সেখানেও তার কাজ দ্রুত সম্পন্ন হবে। আমি আরেকবার জাফনার সমস্ত ভাই-বোনদের খুব ভালো সুখী জীবনের জন্য শুভেচ্ছা জানাই। আর শ্রীলঙ্কার প্রগতির জন্য, আমার তরফ থেকে, ভারতের তরফ থেকে, আমরা পাশে থাকব, সাহায্য করব – এই আশ্বাস দিচ্ছি। শ্রীলঙ্কায় আমার এই দু’দিনের সফরে এটি সর্বশেষ সার্বজনীন অনুষ্ঠান। আর আমার জন্য আনন্দের বিষয় এই যে, এই দু’দিনের সফরে সর্বশেষ অনুষ্ঠানটি দুঃখী মানুষদের অশ্রু মোছাতে। দুঃখ-কষ্ট নিয়ে জীবন কাটাতে থাকা মানুষদের জন্য একটি নতুন আশা, নতুন বিশ্বাস জন্ম দেওয়ার অনুষ্ঠান। আর এই অনুষ্ঠান থেকে আমি সবচাইতে বেশি আনন্দ পাচ্ছি। আমি আপনাদের সবাইকে অনেক অনেক শুভেচ্ছা জানাই। ধন্যবাদ।
প্রধানমন্ত্রীর সঙ্গে সাক্ষাৎকরলেন জামায়িত উলামা-ই-হিন্দ-এর নেতৃবৃন্দ

জামায়িত উলামা-ই-হিন্দ-এর২৫ জন মুসলিম নেতা আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। প্রতিনিধিদলকেস্বাগত জানিয়ে জাতীয় নিরাপত্তা উপদেষ্টা শ্রী অজিত দোভাল বলেন, সমগ্র বিশ্ব আজতাকিয়ে রয়েছে ভারতের দিকে। এই পরিস্থিতিতে ভারতীয় সমাজের সকলেরই দায়িত্ব হল জাতিকেআরও এগিয়ে নিয়ে যাওয়া। প্রতিনিধিদলেরনেতারা এই প্রসঙ্গে সহমত পোষণ করেন শ্রী দোভালের সঙ্গে। তাঁরা বলেন,প্রধানমন্ত্রীর ‘সব কা সাথ, সব কা বিকাশ’ – এই আহ্বানের প্রতি সাড়া দিয়ে সকলেরলক্ষ্য হওয়া উচিৎ দেশের অগ্রগতি। প্রধানমন্ত্রীরচিন্তাভাবনা ও দৃষ্টিভঙ্গির বিশেষ প্রশংসা করে প্রতিনিধিদলের সদস্যরা এই মর্মে আশাব্যক্ত করেন যে দেশবাসীর কাছ থেকে যে আস্থা ও ভরসা লাভ করেছেন প্রধানমন্ত্রী তাদেশের সমাজের সর্বস্তরের কল্যাণ ও সমৃদ্ধি নিশ্চিত করবে। তাঁরা জানান যে নতুন ভারতগঠনের কাজে সমান অংশীদার হতে আগ্রহী মুসলিম সম্প্রদায়ও। সন্ত্রাসবাদকেদেশের একটি প্রধান চ্যালেঞ্জ হিসেবে উল্লেখ করে তার মোকাবিলায় মিলিত সঙ্কল্প ওঅঙ্গীকারের আশা করেন প্রতিনিধিদলের নেতারা। তাঁরা বলেন, দেশের কল্যাণ ও নিরাপত্তারসঙ্গে যাতে কোন পরিস্থিতিতেই কেউ আপোস করতে না পারে তা নিশ্চিত করার দায়িত্বমুসলিম সম্প্রদায়েরও। ভারতের বিরুদ্ধে কোন ষড়যন্ত্র যাতে সফল হতে না পারে মুসলিমদেরতাও অবশ্যই দেখা উচিৎ। কাশ্মীরউপত্যকার পরিস্থিতি সম্পর্কে উদ্বেগ প্রকাশ করে তাঁরা বলেন যে এই সমস্যার সমাধানসম্ভব শুধুমাত্র প্রধানমন্ত্রী শ্রী নরেন্দ্র মোদীর হস্তক্ষেপে। তিন তালাকবিতর্কে প্রধানমন্ত্রীর অবস্থানেরও বিশেষ প্রশংসা করেন মুসলিম নেতৃবৃন্দ। নগদহীনলেনদেন, স্টার্ট আপ এবং সাম্প্রতিককালে নিতি আয়োগ আয়োজিত ‘একাথন’ সফল করে তুলতেমুসলিম সম্প্রদায় পরিচালিত সংস্থা ও প্রতিষ্ঠানগুলিও এগিয়ে এসেছে বলে তাঁরা উল্লেখকরেন। সংখ্যালঘুদেরকল্যাণে কেন্দ্রীয় সরকারের বিভিন্ন কর্মসূচিরও ভূয়সী প্রশংসা করেন মুসলিমনেতৃবৃন্দ । প্রতিনিধিদলকেআন্তরিকভাবে স্বাগত জানিয়ে প্রধানমন্ত্রী শ্রী নরেন্দ্র মোদী বলেন, ঐক্য ওসম্প্রীতিই হল গণতন্ত্রের বৃহত্তম শক্তি। তিনি বলেন, নাগরিকদের মধ্যে ভেদাভেদ বাবৈষম্য করার কোন অধিকার দেশের সরকারেরও নেই। বৈচিত্র্য ও বিভিন্নতার মধ্যেও ঐক্যইযে ভারতের মূল বৈশিষ্ট্য, একথারও উল্লেখ করেন তিনি। প্রধানমন্ত্রী বলেন, ভারতেরনতুন প্রজন্মকে কোনভাবেই ক্রমবর্ধমান বিশ্ব সন্ত্রাসের শিকার হতে দেওয়া চলবে না। তিন তালাকপ্রসঙ্গে প্রধানমন্ত্রী বলেন, এই বিষয়টি নিয়ে যাতে কোনরকম রাজনীতি না হয় তানিশ্চিত করার দায়িত্ব মুসলিম সম্প্রদায়েরই। এ প্রসঙ্গে প্রয়োজনীয় সংস্কারপ্রচেষ্টার জন্য তাঁদের এগিয়ে আসার আর্জি জানান তিনি। মুসলিমপ্রতিনিধিদলে অন্যান্যদের মধ্যে ছিলেন জামায়িত উলামা-ই-হিন্দ-এর প্রেসিডেন্টমৌলানা সৈয়দ মহম্মদ উসমান মনসুরপুরী, জামায়িত উলামা-ই-হিন্দ-এর সাধারণ সচিব মৌলানামাহমুদ এ মাদানি, আনজুমার-ই-ইসলামের প্রেসিডেন্ট ডঃ জাহির আই কাজি, অধ্যাপকআখতারুল ওয়াসি এবং মৌলানা বদরুদ্দিন আজমল। / ..
পেশা ও প্রযুক্তিগত ক্ষেত্রে ভারত-সংযুক্ত আরব আমিরশাহী সহযোগিতা : স্বাক্ষরিত মউ-এঅনুমোদন কেন্দ্রীয়মন্ত্রিসভার

ভারতের ইনস্টিটিউট অফ চাটার্ড অ্যাকাউন্ট্যান্টস (আইসিএআই) এবং সংযুক্তআরব আমিরশাহীর হায়ার কলেজেস অফ টেকনলজি (এইচসিটি)-র মধ্যে ২০১১ সালে স্বাক্ষরিতমউটিকে কর্মপরবর্তী অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এ সম্পর্কে বিস্তারিতআলোচনার পর এই অনুমোদনদানের সিদ্ধান্ত গ্রহণ করা হয়। স্বাক্ষরিত মউ-এর আওতায় রয়েছে আইসিএআই-এর পক্ষ থেকে এইচসিটি-কেপ্রযুক্তিগত সহযোগিতা, এইচসিটি-র ছাত্র ও অধ্যাপকদের জন্য আইসিএআই-এর পক্ষ থেকেসেমিনার ও কর্মশালার আয়োজন, এইচসিটি-র ছাত্রছাত্রীদের জন্য আইসিএআই-এর প্রয়োজনীয়শংসাপত্র দান ইত্যাদি। অন্যদিকে রয়েছে, আইসিএআই-এর পেশাগত ও প্রযুক্তি সংক্রান্তবিভিন্ন পরীক্ষার ক্ষেত্রে এইচসিটি-র পক্ষ থেকে বিভিন্ন সুযোগ-সুবিধার প্রসার।এছাড়াও, দুটি সংস্থার পক্ষ থেকেই পরস্পরের মধ্যে অধ্যাপক ও ছাত্রছাত্রীদের বিনিময়সফরসূচির বিষয়গুলিকে উৎসাহ দেওয়া হবে। পেশাদারিত্বের উন্নয়ন এবং প্রযুক্তিগতকাজকর্মের ক্ষেত্রে দুটি সংস্থাই সহযোগিতা করবে একে অপরের সঙ্গে। এছাড়া, সংযুক্তআরব আমিরশাহীতে এইচসিটি-র কলেজগুলিতে আয়োজন করা হবে সেমিনার ও সম্মেলনের। /
দেশের সার্বিক উন্নয়নের লক্ষ্যে পূর্ব ভারতের উন্নয়ন একান্ত জরুরি – বললেন প্রধানমন্ত্রী

পাটনায় সদ্য নির্মিত এক রেল তথা সড়ক সেতুর রেলের অংশটি জাতির উদ্দেশে উৎসর্গ করলেন প্রধানমন্ত্রী শ্রী নরেন্দ্র মোদী। শনিবার এই উপলক্ষে এক অনুষ্ঠানের আয়োজন করা হয় হাজিপুরে। মুঙ্গেরে নতুন নির্মিত রেল তথা সড়ক সেতুর ওপর দিয়ে পণ্যবাহী ট্রেন চলাচলের আনুষ্ঠানিক সূচনাও করেন প্রধানমন্ত্রী একটি ফলকের আবরণ উন্মোচন করে। এছাড়া, রাজেন্দ্র পুলের অদূরে মোকামায় একটি অতিরিক্ত সেতু নির্মাণের জন্য শিলান্যাসও করেন তিনি। এই উপলক্ষে আয়োজিত এক সমাবেশে প্রধানমন্ত্রী বলেন যে জাতির উদ্দেশে উৎসর্গ করা সেতুটি একদিকে যেমন যান চলাচলের ক্ষেত্রে বিশেষভাবে সহায়ক হবে, অন্যদিকে তেমনই সংশ্লিষ্ট অঞ্চলের সাধারণ মানুষের অর্থনৈতিক পরিস্থিতিরও রূপান্তর ঘটাবে। প্রসঙ্গত তিনি উল্লেখ করেন যে শ্রী অটল বিহারী বাজপেয়ী যখন দেশের প্রধানমন্ত্রী ছিলেন তখন এই প্রকল্পটির শিলান্যাস করা হয়েছিল। ঐ সময় রেল মন্ত্রী ছিলেন বিহারের বর্তমান মুখ্যমন্ত্রী শ্রী নীতিশ কুমার। দেশের সার্বিক অগ্রগতি তথা নিরন্তর উন্নয়নের স্বার্থে দেশের পূর্বাঞ্চলের রাজ্যগুলির বিকাশ একান্তভাবে জরুরি বলে মন্তব্য করেন প্রধানমন্ত্রী। তাঁর মতে, পূর্ব ভারত হল দেশের উন্নয়নের মূল স্নায়ুকেন্দ্র। তাই, ভারতের বিকাশ ও উন্নয়ন নিরন্তর করে তুলতে হলে বিহারের উন্নয়ন একান্ত জরুরি। প্রধানমন্ত্রী বলেন, রেল ও সড়কের মতো পরিকাঠামোর মধ্যেই নিহিত রয়েছে উন্নয়নের বীজ। আর তা থেকেই দেশ এগিয়ে চলে উন্নয়ন তথা বিকাশের পথে। রেলের সম্পূর্ণ আধুনিকীকরণের ওপরও গুরুত্ব আরোপ করেন প্রধানমন্ত্রী।
প্যারালিম্পিক্‌স২০১৬’তে সোনা জেতার জন্য দেবেন্দ্র ঝাঝারিয়া’কে অভিনন্দন প্রধানমন্ত্রীর

রিও ২০১৬প্যারালিম্পিক্‌স-এ স্বর্ণ পদক বিজয়ী দেবেন্দ্র ঝাঝারিয়া’কে অভিনন্দন জানালেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেন : “প্যারালিম্পিক্‌স-এ যোগ্যতার বিচারে ঐতিহাসিক সোনাজেতার জন্য অভিনন্দন দেবেন্দ্র ঝাঝারিয়া’কে। আমরা তাঁর জন্য বিশেষভাবে গর্বিত”।
কমনওয়েলথ গেমস, ২০২২-এ পুরুষদের ৩০০০ মিটার স্টিপলচেজ-এ রৌপ্য পদক জয়ী অবিনাশ সাবলে-কে প্রধানমন্ত্রীর অভিনন্দন

“তরুণ তারকা অবিনাশ সাবলে-র নাম উল্লেখ করার মতো। পুরুষদের ৩০০০ মিটার স্টিপলচেজ-এ তাঁর রৌপ্য পদক জয়ের ঘটনায় আমি আনন্দিত। সাম্প্রতিককালে তাঁর সঙ্গে আমার আলাপচারিতার সময় সেনাবাহিনীতে তাঁর যুক্ত হওয়া এবং বহু বাধা অতিক্রম করার ঘটনা সম্পর্কে তিনি তাঁর অভিজ্ঞতার কথা আমাকে বলেছিলেন। জীবনের যাত্রাপথে তাঁর অভিজ্ঞতা অন্যকে উৎসাহিত করার মতো।” – কমনওয়েলথ গেমস, ২০২২-এ পুরুষদের ৩০০০ মিটার স্টিপলচেজ-এ রৌপ্য পদক জয়ী অভিনাশ সাবলে-কে এক ট্যুইট বার্তার মাধ্যমে এইভাবেই অভিনন্দন জানিয়েছেন প্রধানমন্ত্রী শ্রী নরেন্দ্র মোদী। /
ভারত ও ব্রাজিলের মধ্যে তেল ও প্রাকৃতিক গ্যাস ক্ষেত্রে সহযোগিতার লক্ষ্যে মউ স্বাক্ষরের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে তেল ও প্রাকৃতিক গ্যাস ক্ষেত্রে সহযোগিতার লক্ষ্যে সমঝোতাপত্র স্বাক্ষরের প্রস্তাব অনুমোদিত হয়েছে। এই মউ স্বাক্ষরের ফলে দুই দেশের মধ্যে তেল ও প্রাকৃতিক গ্যাস ক্ষেত্রে সহযোগিতা বৃদ্ধি পাবে। উভয় দেশই তেল ও প্রাকৃতিক গ্যাসের অনুসন্ধান তথা উত্তোলনের কাজেও পারস্পরিক সহায়তা করবে, গবেষণা ও উন্নয়নমূলক কাজে অংশীদার হবে এবং ব্রাজিল ও ভারত সহ অন্য দেশগুলিতে তরলীকৃত প্রাকৃতিক গ্যাসের (এলএনজি) অনুসন্ধানে একযোগে কাজ করবে বলে স্হির হয়েছে। এছাড়াও তেল ভিত্তিক শক্তি উৎপাদন ও পরিবেশগত বিষয়গুলির পাশাপাশি শক্তিক্ষেত্রে দক্ষতা অর্জন, শক্তি সাশ্রয়, শক্তিক্ষেত্রে গবেষণা ও উন্নয়ন সহ আঞ্চলিক শক্তি পরিকাঠামো নেটওয়ার্কের সম্প্রসারণের মতো বিষয়গুলিতে সহযোগিতার কথা সমঝোতাপত্রে উল্লেখ রয়েছে।
ভারত-ব্রিটেন ভার্চুয়াল শীর্ষ সম্মেলন (চৌঠা মে, ২০২১)

নতুন দিল্লি, ০২ মে, ২০২১ প্রধানমন্ত্রী শ্রী নরেন্দ্র মোদী আগামী চৌঠা মে একটি ভার্চুয়াল শীর্ষ সম্মেলনে ব্রিটেনের প্রধানমন্ত্রী বরিস জনসের সঙ্গে বৈঠক করবেন। ২০০৪ সাল থেকে ভারত এবং ব্রিটেনের মধ্যে কৌশলগত অংশীদারিত্ব রয়েছে। নিয়মিত উচ্চ স্তরের মত বিনিময় এবং বিভিন্ন ক্ষেত্রে আলাপ আলোচনার অঙ্গ হিসেবে এই বৈঠক অনুষ্ঠিত হচ্ছে। এবারের এই শিখর সম্মেলনে বহুপাক্ষিক কৌশলগত সম্পর্কের উন্নয়ন এবং পারস্পরিক স্বার্থ ক্ষেত্রে আঞ্চলিক ও বিশ্বের বিভিন্ন বিষয়ে সহযোগিতা বৃদ্ধির একটি গুরুত্বপূর্ণ সুযোগ রয়েছেন। উভয় দেশের নেতাই কোভিড-১৯ সহযোগিতা এবং মহামারী মোকাবিলা ক্ষেত্রে বিশ্বব্যাপী প্রয়াস নিয়েও আলোচনা করবেন। এই শিখর সম্মেলন চলাকালীন ২০৩০-এর দিকে লক্ষ্য রেখে একটি বিস্তৃত পথ নির্দেশিকার সূচনা করা হবে, যা আগামী দশকে ভারত-ব্রিটেনের মধ্যে মানুষের সঙ্গে মানুষের সম্পর্ক, বাণিজ্য ও সমৃদ্ধি, প্রতিরক্ষা ও সুরক্ষা, জলবায়ু ক্ষেত্রে কার্যকরি পদক্ষেপ এবং স্বাস্থ্য সেবা – এই ৫টি মূল ক্ষেত্রে সহযোগিতা বৃদ্ধিতে সাহায্য করবে। /
৫০ কেজি ফ্রি স্টাইল বিভাগে সোনা জেতায় ভিনেশ ফোগতকে অভিনন্দন প্রধানমন্ত্রীর

জাকার্তা এশিয়ান গেমসের ৫০ কেজি ফ্রি-স্টাইল বিভাগে সোনা জেতায়, ভিনেশ ফোগতকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, আরেকটি টুর্নামেন্ট, আরেকটি মেডেল। ভিনেশ ফোগতের জয়ে দেশ আনন্দিত গর্বিত। ভিনেশের পরপর জয়, আগামীদিনের খেলোয়াড়দের অনুপ্রানিত করবে বলে প্রধানমন্ত্রী তার বার্তায় উল্লেখ করেছেন। /
থাইল্যান্ড ওপেন ব্যাডমিন্টনট্যুর্নামেন্ট জয়ী বি সাই প্রানীথ-কে অভিনন্দন প্রধানমন্ত্রীর

থাইল্যান্ডওপেন ব্যাডমিন্টন ট্যুর্নামেন্ট জয়ী শ্রী বি সাই প্রানীথ-কে অভিনন্দিত করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “থাইল্যান্ডওপেন ব্যাডমিন্টন ট্যুর্নামেন্টে জয়লাভের জন্য অভিনন্দন জানাই বি সাই প্রানীথ-কে।তাঁর এই সাফল্য ভারতেরই সম্মান । ”
শহীদ ভগৎ সিং-এর জন্মবার্ষিকীতে শ্রদ্ধা প্রধানমন্ত্রীর

শহীদ ভগৎ সিং-এর জন্মবার্ষিকীতে সশ্রদ্ধ প্রণাম নিবেদনকরলেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বীর শহীদ ভগৎ সিং-এর জন্মবার্ষিকীতে প্রণতি জানাই। তাঁরসাহসিকতার মধ্য দিয়ে ভারতের ইতিহাসে এক অবিস্মরণীয় কীর্তি স্থাপন করে গেছেন তিনি”।
প্রধানমন্ত্রী নরেন্দ্র মোদী শ্রীলঙ্কায় জঙ্গি হানায় প্রাণহানির জন্য শোকপ্রকাশ জানিয়ে সেদেশের প্রধানমন্ত্রী এবং রাষ্ট্রপতির সঙ্গে কথা বলেছেন

শ্রীলঙ্কায় ভয়াবহ বিস্ফোরণে শতাধিক মানুষের প্রাণহানির ঘটনায় প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। টেলিফোনে শ্রীলঙ্কার প্রধানমন্ত্রী এবং রাষ্ট্রপতির সঙ্গে বার্তালাপের সময় তিনি বলেন, তাঁর এবং সমস্ত ভারতীয়র পক্ষ থেকে তিনি জঙ্গী হামলায় বহু মানুষের হতাহত হবার ঘটনায় শোকজ্ঞাপন করছেন। ধর্মীয় উৎসবের সময় বেশ কয়েকটি ধর্মীয় স্হানে শক্তিশালী ধারাবাহিক বিস্ফোরণের ঘটনার তীব্র নিন্দা জানিয়েছেন প্রধানমন্ত্রী। তিনি বলেছেন, এই ঘটনা পূর্ব পরিকল্পিত, ঠান্ডা মাথায় হত্যা। এই ঘটনা এই অঞ্ল এবং সমগ্র বিশ্বের মানবতার সামনে অত্যন্ত গুরুতর চ্যালেঞ্জের মত বিষয়টিকেই মনে করিয়ে দেয় বলে প্রধানমন্ত্রী মন্তব্য করেন। সন্ত্রাস মোকাবিলা করে নিরাপত্তা সুনিশ্চিত করতে শ্রীলঙ্কাকে সবরকম সাহায্যের আশ্বাস দেন প্রধানমন্ত্রী। প্রধানমন্ত্রী আহতদের দ্রুত আরোগ্য কামনা করেন এবং চিকিৎসায় সবরকম সাহায্যেরও আশ্বাস দিয়েছেন। /
কেন্দ্রীয় মন্ত্রিসভায় অস্ত্র (সংশোধন) বিল, ২০১৯ – এ সরকারি সংশোধনের প্রস্তাব অনুমোদিত

লোকসভায় গত ৯ই ডিসেম্বর পাশ হওয়া অস্ত্র (সংশোধন) বিল, ২০১৯ – এ সরকারি সংশোধনের প্রস্তাবে কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এ সংক্রান্ত প্রস্তাব মঞ্জুর করা হয়। মন্ত্রিসভার এই সিদ্ধান্তের ফলে অবৈধ অস্ত্রশস্ত্র ও গোলাবারুদ ব্যবসার সঙ্গে যুক্ত সম্ভাব্য ষড়যন্ত্রকারীদের বিরত রাখা সম্ভব হবে। সেই সঙ্গে, লাইসেন্স প্রদান প্রক্রিয়া সুবিন্যস্ত হবে এবং বর্তমান সময়ের নিরাপত্তামূলক চাহিদাগুলি আরও ভালোভাবে পূরণ করা যাবে। এমনকি, অবৈধ অস্ত্রশস্ত্র ও গোলাবারুদের বাণিজ্যিক লেনদেন, উৎপাদন বন্ধ করার বিষয়গুলিও কার্যকরভাবে মোকাবিলা করা যাবে। এছাড়াও, অস্ত্রশস্ত্র সংক্রান্ত লাইসেন্সের মেয়াদ বৃদ্ধির মাধ্যমে আইন মান্যতাকারী প্রকৃত অস্ত্র ধারকরা উপকৃত হবেন। অস্ত্র আইনে সংশোধনের যে প্রস্তাব রয়েছে, তার ফলে আরও দীর্ঘ সময়ের জন্য বৈদ্যুতিন উপায়ে অস্ত্র রাখার অনুমতি প্রদান করা যাবে এবং অবৈধভাবে অস্ত্র রাখার ক্ষেত্রে কড়া ব্যবস্থা ও শাস্তি প্রদান করা সম্ভব হবে।
ভারত – তীব্বত সিমান্ত পুলিশের গ্রু ‘এ’ জেনারেল ডিউটি (এক্সিকিউটিভ) ক্যাডার এবং নন-গেজেটেড ক্যাডার পদের পর্যালোচনার প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত –তীব্বত সীমান্ত পুলিশ (আইটিবিপি) – এর গ্রু ‘এ’ জেনারেল ডিউটি (এক্সিকিউটিভ) ক্যাডার এবং নন-গেজেটেড ক্যাডার পদের পর্যালোচনার প্রস্তাব অনুমোদিত হয়েছে। এই প্রেক্ষিতে মন্ত্রিসভার পক্ষ থেকে দুটি সিদ্ধান্ত নেওয়া হয়েছে। আইটিবিপি-র অ্যাসিস্ট্যান্ট কমান্ডান্ট থেকে অতিরিক্ত মহা-নির্দেশক পদ পর্যন্ত বিভিন্ন পর্যায়ে গ্রু ‘এ’ জেনারেল ডিউটি (এক্সিকিউটিভ) ক্যাডার এবং নন-গেজেটেড ক্যাডার পদের দায়িত্ব বাড়িয়ে সিনিয়র ডিউটি পদে সুপারভাইজারি স্টাফ পদমর্যাদাসম্পন্ন করা হয়েছে। এছাড়াও, দুটি নতুন কমান্ড গঠনের সিদ্ধান্ত হয়েছে। এ ধরনের পশ্চিমাঞ্চলীয় কমান্ডটি গড়ে উঠবে চন্ডীগড়ে এবং পূর্বাঞ্চলীয় কমান্ড গড়ে তোলা হবে গুয়াহাটিতে। প্রতিটি কমান্ডের প্রধান হিসাবে থাকবেন একজন অতিরিক্ত মহা-নির্দেশক এবং তাঁকে সাহায্য করবেন ইন্সপেক্টর জেনারেল। আইটিবিপি-তে এ ধরনের গ্রুপ ‘এ’ পদ সৃষ্টির ফলে বাহিনীর কার্যকরিতা ও দক্ষতা বাড়বে। সেই সঙ্গে, প্রশাসনিক কাজকর্ম আরও সুচারু রূপে সম্পন্ন হবে। সিদ্ধান্ত হয়েছে যে, গ্রু ‘এ’ জেনারেল ডিউটি (এক্সিকিউটিভ) ক্যাডার পদের জন্য নতুন ৬০টি পদ এবং গ্রুপ ‘এ’ নন-গেজেটেড ক্যাডার পদের জন্য ২টি পদ সৃষ্টি করা হবে। সংশ্লিষ্ট কর্তৃপক্ষের কাছ থেকে অনুমোদন ও নতুন পদ সৃষ্টির বিজ্ঞপ্তি জারি হলেই এই পদগুলি পূরণ করার প্রক্রিয়া শুরু হবে।
প্রধানমন্ত্রী এবং আবুধাবি যুবরাজের মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে আবুধাবির যুবরাজ শেখ মহম্মদ বিন জায়েদ আল নাহায়ানের সঙ্গে আলাপচারিতায় ঈদ-উল-ফিতর উপলক্ষে সংযুক্ত আরব আমিরশাহীর সরকার এবং সেদেশের জনগণকে শুভেচ্ছা জানিয়েছেন। কোভিড-১৯ মহামারীর পরিস্থিতি চলাকালীন দুই দেশের মধ্যে কার্যকরি সহযোগিতা নিয়ে উভয় নেতাই সন্তোষ ব্যক্ত করেন। সংযুক্ত আরব আমিরশাহীতে ভারতীয় নাগরিকদের সহায়তার জন্য প্রধানমন্ত্রী শ্রী মোদী যুবরাজকে ধন্যবাদ জানিয়েছেন। প্রধানমন্ত্রী যুবরাজ, রাজ পরিবারের সদস্য এবং সংযুক্ত আরব আমিরশাহীর জনগণের সুস্বাস্থ্যের জন্য মঙ্গল কামনা করেছেন।
জাম্বে তাশির প্রয়াণে শোক প্রকাশ প্রধানমন্ত্রীর

নয়াদিল্লি, ০২ নভেম্বর, ২০২২ প্রধানমন্ত্রী শ্রী নরেন্দ্র মোদী অরুণাচল বিধানসভার সদস্য জাম্বে তাশির প্রয়াণে শোক প্রকাশ করেছেন। এক টুইট বার্তায় প্রধানমন্ত্রী বলেন; "জাম্বে তাশির অকাল প্র‍য়াণে আমি মর্মাহত। সমাজের জন্য কাজ করতে আগ্রহী এক উদীয়মান নেতা ছিলেন তিনি। অরুণাচল প্রদেশের উন্নতির জন্য কঠোর পরিশ্রম করেছেন তিনি। দুঃখের এই প্রহরে তাঁর শোকসন্তপ্ত পরিবার পরিজন ও সমর্থকদের জন্য রইলো আমার সমবেদনা। ওম শান্তি পদ্মে হুম।@PemaKhandu
ডঃএ পি জে আব্দুল কালাম স্মারক:  আগামীকাল উদ্বোধন করবেন প্রধানমন্ত্রী

প্রাক্তন রাষ্ট্রপতি ডঃ এ পি জে আব্দুল কালামের প্রতি শ্রদ্ধা নিবেদনের উদ্দেশে তাঁরস্মৃতিতে রামেশ্বরমের পেই কারম্বুতে নির্মিত এক স্মারকের আগামীকাল উদ্বোধন করবেনপ্রধানমন্ত্রী শ্রী নরেন্দ্র মোদী। শুক্রবার বেলা ১১-৩০ মিনিটে অনুষ্ঠানস্থলেজাতীয় পতাকাও উত্তোলন করবেন তিনি। প্রাক্তন রাষ্ট্রপতির এই বিশেষ স্মারকটির নকশা ওনির্মাণ কাজের সঙ্গে যুক্ত ছিল ডিআরডিও। ডঃ এ পি জেআব্দুল কালামের একটি মূর্তির আবরণও উন্মোচন করবেন প্রধানমন্ত্রী, নিবেদন করবেনপুষ্পার্ঘ। পরে, ডঃ কালামের পরিবার-পরিজনদের সঙ্গে এক আলাপচারিতায় মিলিত হবেনতিনি। ‘কালামসন্দেশবাহিনী’ নামে একটি ভ্রাম্যমান প্রদর্শনীরও এদিন আনুষ্ঠানিক সূচনা করবেন শ্রীনরেন্দ্র মোদী। প্রদর্শনীর এই বাসটি দেশের বিভিন্ন রাজ্য সফর শেষে আগামী ১৫অক্টোবর পৌঁছে যাবে নয়াদিল্লির রাষ্ট্রপতি ভবনে। প্রসঙ্গত উল্লেখ্য, ১৫ অক্টোবর হলপ্রয়াত রাষ্ট্রপতির জন্মবার্ষিকী। এরপরপ্রধানমন্ত্রী এক জনসমাবেশে ভাষণদানের উদ্দেশ্যে রওনা হবেন মান্দাপামের দিকে। সেখানেতিনি ‘নীল বিপ্লব’ কর্মসূচির আওতায় লং লাইনার ট্রলারের মঞ্জুরিপত্র তুলে দেবেনসংশ্লিষ্ট গ্রহীতাদের হাতে। ভিডিও কনফারেন্সের মাধ্যমে অযোধ্যা থেকে রামেশ্বরমযাতায়াতকারী একটি নতুন এক্সপ্রেস ট্রেনেরও আনুষ্ঠানিকভাবে যাত্রা শুরুর সংকেতদেবেন প্রধানমন্ত্রী। ‘সবুজ রামেশ্বরম’ প্রকল্পের তথ্য সম্বলিত একটি পুস্তিকাওএদিন প্রকাশ করবেন তিনি। ৮৭ নম্বর জাতীয় মহাসড়কের ৯.৫ কিলোমিটার দীর্ঘ লিঙ্ক রোডটিজাতির উদ্দেশ্যে উৎসর্গ করার জন্য একটি ফলকের আবরণও উন্মোচন করবেন তিনি। এই সড়কপথেযুক্ত হবে মুকুন্দারাইয়ার ক্যাথিরান ও আড়িচালামুনাই। পরে, সমাবেশে এক ভাষণদানেরমাধ্যমে এদিনের সফর সম্পূর্ণ করবেন শ্রী নরেন্দ্র মোদী। প্রসঙ্গতউল্লেখ্য, ডঃ এ পি জে আব্দুল কালাম স্মারকটির নির্মাণ কাজ মাত্র এক বছরের মধ্যেইসম্পূর্ণ করেছে ডিআরডিও। স্থাপত্যের দিক থেকে বিভিন্ন জাতীয় স্মৃতিসৌধ থেকেঅনুপ্রেরণা লাভ করা হয়েছে স্মারকটির নকশা ও আঙ্গিক নির্মাণে। স্মারকের প্রবেশ পথটিতৈরি হয়েছে ইন্ডিয়া গেটের অনুকরণে। অন্যদিকে, স্মারকের দুটি গম্বুজ গড়ে তোলা হয়েছেরাষ্ট্রপতি ভবনের আদলে। চারটি বড়হলঘর নিয়ে বিস্তৃতি এই স্মারকটির। প্রত্যেকটি কক্ষেই তুলে ধরা হয়েছে ডঃ এ পি জেআব্দুল কালামের জীবন ও সময়কালের টুকরো টুকরো মুহূর্ত। তাঁর ব্যক্তিগত ব্যবহারেরজিনিসপত্র দিয়ে সাজিয়ে তোলা হয়েছে এখানকার প্রদর্শনী কক্ষটি যেখানে তাঁর ব্যবহৃতরুদ্রবীণা এবং জি-স্যুটটি সযত্নে রক্ষিত আছে। নানা ধরনের সম্মান ও পুরস্কারে ভূষিতহয়েছিলেন প্রাক্তন রাষ্ট্রপতি। তাও দর্শনার্থীদের কাছে তুলে ধরা হবে। তাঁর শৈশব ওছাত্র জীবন, সংসদ এবং রাষ্ট্রসঙ্ঘের নিরাপত্তা পরিষদেতাঁর ভাষণ, ইসরো এবংডিআরডিও-র সঙ্গে তাঁর যুক্ত থাকাকালীন মুহূর্তের ছবি এবং রাষ্ট্রপতি পদ থেকে তাঁরঅবসর গ্রহণের দিনগুলি মূর্ত করে তোলা হয়েছে স্মারক ভবনের এক একটি কক্ষে। ডঃকালামের ব্যক্তিত্বের মধ্যে যে শান্ত সমন্বয়ের ভাবটি বিরাজ করত, তারই প্রতিফলনঘটেছে স্মারকের চারপাশে সুন্দরভাবে সাজিয়ে তোলা পরিবেশের মধ্যে। স্মারকটিরনির্মাণকল্পে দেশের বিভিন্ন প্রান্ত থেকে ইমারতী দ্রব্যও শিল্পরীতির ঐতিহ্যকে বহনকরে নিয়ে যাওয়া হয়েছে রামেশ্বরমে।কারুকার্য খচিত স্মারকের প্রবেশ পথের দরজায় রয়েছেতাঞ্জাভুরের কারুকাজ, পাথর খোদাইয়ের কাজে অনুপ্রেরণা এসেছে আগ্রা ও জয়সলমীর থেকে।প্রস্তর স্তম্ভ গড়ে তোলা হয়েছে বেঙ্গালুরুর শিল্প সৌষ্ঠবে এবং মার্বেল ব্যবহার করাহয়েছে কর্ণাটকের। হায়দরাবাদ, শান্তিনিকেতন, কলকাতা এবং চেন্নাই থেকে নিয়ে যাওয়াহয়েছে ম্যুর‍্যাল সহ নানা ধরনের শিল্পকীর্তির নমুনা। /
দেওয়ালির শুভেচ্ছা জানানোর জন্য বিভিন্ন দেশের নেতৃত্বদের প্রধানমন্ত্রীর ধন্যবাদ জ্ঞাপন

দেওয়ালি উপলক্ষে সাধারণ মানুষকে ব্রিটেনের প্রধানমন্ত্রী মিঃ বরিস জনসন, ইজরায়েলের প্রধানমন্ত্রী মিঃ বেঞ্জামিন নেতানিয়াহু, মার্কিন রাষ্ট্রপতি মিঃ ডোনাল্ড ট্রাম্প, কানাডার প্রধানমন্ত্রী মিঃ জাস্টিন ট্রুডো, ইজরায়েলের রাষ্ট্রপতি মিঃ রুভেন রিভলিন, সিঙ্গাপুরের প্রধানমন্ত্রী মিঃ লি সিয়েন লুঙ্গ, মার্কিন উপ-রাষ্ট্রপতি মিঃ মাইক পেন্স শুভেচ্ছা জানিয়েছেন। এর পরিপ্রেক্ষিতে বিভিন্ন দেশের নেতৃত্বদের ধন্যবাদ জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় ব্রিটেনের প্রধানমন্ত্রী বরিস জনসন বলেছেন, সারা বিশ্বের পাশাপাশি ব্রিটেনেও সকলে দেওয়ালি উদযাপন করছেন। আমি সকলকে দেওয়ালি, আনন্দময় এবং নতুন বছরের শুভেচ্ছা জানাচ্ছি। শুভ দেওয়ালি। এর উত্তরে প্রধানমন্ত্রী শ্রী নরেন্দ্র মোদী ট্যুইটে বরিস জনসনকে ধন্যবাদ জানিয়েছেন। তিনি বলেছেন, ব্রিটেনের প্রধানমন্ত্রী খুব সুন্দরভাবে দেওয়ালির সারাংশ ব্যাখ্যা করেছেন। দেওয়ালি মানুষকে একত্রিত করে তোলে। ব্রিটেনে ভারতীয় সম্প্রদায়ের দেওয়ালি উদযাপন তাঁর কাছে খুব আনন্দের বিষয়। আশা করছি, তিনিও সিঙ্গারা এবং মিষ্টিমুখের মাধ্যমে এই উৎসব উপভোগ করেছেন। ইজরায়েলের প্রধানমন্ত্রী মিঃ বেঞ্জামিন নেতানিয়াহু এক ট্যুইট বার্তায় দেওয়ালি উপলক্ষে প্রধানমন্ত্রী এবং ভারতবাসীকে শুভেচ্ছা জানিয়েছেন। এর উত্তরে প্রধানমন্ত্রী শ্রী নরেন্দ্র মোদী ট্যুইটে ইজরায়েলের প্রধানমন্ত্রীকে দেওয়ালির শুভেচ্ছা জানিয়েছেন। মার্কিন রাষ্ট্রপতি মিঃ ডোনাল্ড জে ট্রাম্প এক ট্যুইট বার্তায় বলেছেন, আলোর উৎসব দেওয়ালি সকলের কাছে আনন্দ বহন করে নিয়ে আসে। #শুভ দেওয়ালি। প্রধানমন্ত্রী শ্রী নরেন্দ্র মোদীও এক ট্যুইট বার্তায় মার্কিন রাষ্ট্রপতির উদ্যমের সঙ্গে দেওয়ালি উদযাপনের জন্য তাঁকে শুভেচ্ছা জানিয়েছেন। কানাডার প্রধানমন্ত্রী মিঃ জাস্টিন টুডো এক ট্যুইট বার্তায় দেওয়ালি এবং বান্দি ছোর দিবস উপলক্ষে কানাডা এবং বিশ্ববাসীকে শুভেচ্ছা জানিয়েছেন। পালটা ট্যুইট বার্তায় তাঁকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, দেওয়ালি এবং বান্দি ছোর দিবস প্রত্যেক মানুষের জীবনে সুখ, সমৃদ্ধি বহন করে নিয়ে আসে। ইজরায়েলের রাষ্ট্রপতি মিঃ রুভেন রিভলিন এক ট্যুইট বার্তায় বলেছেন, দীপাবলি প্রত্যেক মানুষের ঘরে সুখ ও আনন্দ নিয়ে আসে। প্রত্যেক ভারতবাসীকে দীপাবলির শুভেচ্ছা। প্রধানমন্ত্রী শ্রী নরেন্দ্র মোদী পালটা ট্যুইট বার্তায় তাঁকে শুভেচ্ছা জানিয়েছেন। তিনি বলেছেন, উৎসবের এই মরশুম সম্প্রীতি ও সুখের বার্তা বহন করে নিয়ে আসে। সিঙ্গাপুরের প্রধানমন্ত্রী মিঃ লি সিয়েন লুঙ্গ আলোর উৎসব দীপাবলিতে সকলকে শুভেচ্ছা জানিয়েছেন। আলোর এই উৎসব সুখ, সমৃদ্ধি ও সুস্বাস্থ্য বহন করে নিয়ে আসে বলে এক ট্যুইট বার্তায় জানিয়েছেন। এর উত্তরে প্রধানমন্ত্রী শ্রী নরেন্দ্র মোদী এক ট্যুইট বার্তায় বলেছেন, সিঙ্গাপুরে যেভাবে এই উৎসব উদযাপন করা হয়েছে তার জন্য অভিভূত তিনি। মার্কিন উপ-রাষ্ট্রপতি মিঃ মাইক পেন্স এক ট্যুইট বার্তায় বলেছেন, আলোর এই উৎসব সারা বিশ্বের সঙ্গে এখানেও উদযাপন করা হচ্ছে। পালটা ট্যুইট বার্তায় প্রধানমন্ত্রী শ্রী নরেন্দ্র মোদী মার্কিন উপ-রাষ্ট্রপতিকে শুভেচ্ছা জানিয়েছেন।
রাশিয়ার উপ-প্রধানমন্ত্রী দিমিত্রি রোগোজিন-কে স্বাগত জানালেন প্রধানমন্ত্রী শ্রী নরেন্দ্র মোদী

রাশিয়ার উপ-প্রধানমন্ত্রী মিঃ দিমিত্রি রোগোজিন-কে স্বাগত অভ্যর্থনা জানান প্রধানমন্ত্রী শ্রী নরেন্দ্র মোদী।তিনি মিঃ রোগোজিন-কে বলেন, রাশিয়ার সঙ্গে কৌশলগত অংশীদারিত্বের বিষয়টিকে ভারত সর্বাধিক গুরুত্ব দিয়ে আসছে।অদূর ভবিষ্যতে রাশিয়া সফরের ইচ্ছাও প্রকাশ করেন প্রধানমন্ত্রী।ঐ সময় রাশিয়ার প্রেসিডেন্ট মিঃ পুতিনের সঙ্গে ঐতিহাসিক বার্ষিক শীর্ষ বৈঠকে ফলপ্রসূ আলাপ-আলোচনা সম্ভব হয়ে উঠবে বলে শ্রী মোদী আশা প্রকাশ করেন।এই বৈঠক দু’দেশের মধ্যে সম্পর্ককে এক নতুন মাত্রায় উন্নীত করবে বলেও তিনি আশা ব্যক্ত করেন মিঃ রোগোজিন-এর কাছে।
শ্রী অটল বিহারী বাজপেয়ীর প্রয়াণ দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আজ শ্রী অটল বিহারী বাজপেয়ীর প্রয়াণ দিবসে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন,” প্রিয় অটলজির প্রয়াণ দিবসে তাঁকে শ্রদ্ধা জানাই। আমাদের দেশের প্রগতিতে তাঁর অসাধারণ কর্মকাণ্ড ও উদ্যোগের কথা ভারত চিরকাল মনে রাখবে।“